ศรัณย์รัชต์ ดีน

ศรัณย์รัชต์ ดีน (สกุลเดิม: วิสุทธิธาดา; เกิด 7 กรกฎาคม พ.ศ. 2530) หรือที่รู้จักกันในนาม ลีเดีย เป็นนักร้อง นักแสดง พิธีกรชาวไทยเชื้อสายจีน เจ้าของเพลงฮิต "ว่างแล้วช่วยโทรกลับ" คำว่า Lydia มีที่มาจากภาษาโปแลนด์ แปลว่า “ความสำเร็จ”

 ประวัติ 
ลีเดียมาจากครอบครัวไทยเชื้อสายจีนเป็นบุตรสาวของไชยยันต์ วิสุทธิธาดา นักธุรกิจสนามกอล์ฟและอุปนายกสมาคมกอล์ฟอาชีพแห่งประเทศไทย กับศันสนีย์ วิสุทธิธาดา (สกุลเดิม: วนะไชยเกียรติ) มีพี่น้อง 3 คน มีน้องชายชื่อ ชญานนท์ วิสุทธิธาดา (ดัง) และมีน้องสาวชื่อ ศรัณย์พร วิสุทธิธาดา (ดั๊กกี้) เคยอัลบั้มดูโอ้คู่กับน้องสาวเมื่อ พ.ศ. 2541 ในนาม "ดั๊กกี้ แอนด์ เดียร์ (Ducky & Dear)" ภายใต้สังกัด B&M ภายหลังในปี พ.ศ. 2548 ลีเดียเป็นนักร้องสังกัดค่ายอาร์เอส ปัจจุบันสัญญาได้หมดลงแล้ว และลีเดียเลือกที่จะไม่ต่อสัญญา

ลีเดียเริ่มเรียนร้องเพลง แนว R&B ตั้งแต่อายุ 10 ขวบ กับครูวสันต์ เกตุแก้ว (ซึ่งเคยเป็นครูสอนร้องเพลงให้กับ ปาน ธนพร) โดยมีศิลปินที่เป็นแรงบันดาลใจในการเรียนแนว R&B เช่น บียอนเซ่, เจนนิเฟอร์ โลเปซ, คริสติน่า อากีเลร่า, มารายห์ แครี และ บริทนีย์ สเปียร์ส นอกจากรักการร้องเพลงแล้ว ในเรื่องการเรียน ลีเดียก็ยังสามารถทำได้ดีอีกด้วยโดยได้เกรดเฉลี่ย
ตลอดช่วงการเรียนของไฮสคูล 3.9 (Honor Roll Student: 3.9 GPA and above) และสามารถสอบเข้าเรียนต่อได้ที่มหาวิทยาลัยนอร์ทเวสเทิร์น เป็นมหาวิทยาลัยอันดับที่ 29 ของโลก โดยเลือกเรียนในสาขา Biological Sciences และ Business Institutions และยังชอบทำกิจกรรมของโรงเรียน โดยมีเครดิตเป็น Vice President [student Government] แต่สุดท้ายก็เปลี่ยนมาเรียนที่วิทยาลัยเศรษฐศาสตร์และรัฐศาสตร์แห่งลอนดอน (London School of Economics and Political Science — LSE) ณ กรุงลอนดอน ประเทศอังกฤษThailand Model - Sexy Hot Model - Lydia Sarunrat

ลีเดียมีความสามารถทางด้านกีฬากอล์ฟ โดยเริ่มเล่นตั้งแต่อายุ 14 ปี และได้เป็นตัวแทนเยาวชนหญิงเข้าแข่งขันกีฬากอล์ฟต่าง ๆ อาทิ

 Asia Pacific Junior Golf Tournament Championship (อันดับที่ 11)
 Thailand International Junior Golf Championships (อันดับที่ 2)
 Nike Thailand Junior Golf Tournaments (อันดับที่ 1 และ 2)
 Nivea Invitation (อันดับที่ 2)

นอกจากนี้ ลีเดียยังมีพรสวรรค์ทางด้านศิลปะ โดยเฉพาะการวาดภาพแรเงาและการใช้เทคนิคแบบ Stippling (การวาดภาพโดยใช้หมึกจุดแทนเส้น) อีกด้วย

ปี พ.ศ. 2549 ลีเดียถูกเสนอเข้าชิงรางวัล เอ็มทีวี เอเชีย อวอร์ดส สาขาศิลปินยอดนิยมประเทศไทย แต่พ่ายให้กับทาทา ยัง

ต่อมาปี พ.ศ. 2550 ลีเดียได้เขียนพ็อกเกตบุ๊กที่มีชื่อ ลีเดีย...เฮียร์ ไอ แอม แต่เธอได้ตกเป็นข่าวดังติดต่อกันเป็นระยะเวลานาน ในประเด็นที่ลีเดียสนิทสนมกับครอบครัวชินวัตร โดยในช่วงแรกเธอตกเป็นข่าวกับ โอ๊ค - พานทองแท้ ชินวัตร และต่อมาตกเป็นข่าวกับ พ.ต.ท. ทักษิณ ชินวัตร อดีตนายกรัฐมนตรี จนกระทั่งความจริงเปิดเผยในเวลาต่อมาว่า ครอบครัวของลีเดียและครอบครัวของอดีตนายกฯ ทักษิณนั้น มีความสนิทสนม และแนบแน่นกันมานานแล้ว จนมีบางกระแสวิพากษ์วิจารณ์เกี่ยวกับความสัมพันธ์ที่เธอสนิทสนมกับอดีตนายกฯ เป็นอย่างมาก แต่เธอก็ปฏิเสธมาโดยตลอด และกล่าวว่าอดีตนายกฯ เปรียบเสมือนเป็นพ่อคนที่ 2

ปัจจุบัน เป็นนักแสดงในสังกัดโพลีพลัส“ลิเดีย”รับมีสังกัดอุ่นใจกว่า ตัดสินใจเซ็นเข้าโพลีพลัส รับงานแสดงเป็นหลัก แต่เธอยังคงมีซิงเกิลเพลงออกมาให้ฟังอยู่เสมอ และในปี พ.ศ. 2560 ลีเดียกลับมาอีกครั้งใน The Mask Singer หน้ากากนักร้อง ซีซันที่ 2 โดยเป็น "หน้ากากซูโม่" และได้รับรางวัลชนะเลิศประจำซีซั่นที่ 2 ไปครอง

หลังจากหมดสัญญากับทางอาร์เอส ลิเดียเซ็นสัญญาการเป็นนักแสดงให้กับสังกัดโพลีพลัส ในปี พ.ศ. 2554 - 2558 เป็นศิลปินอิสระ ในปี พ.ศ. 2555 - 2560 ปัจจุบันได้ตั้งค่ายเพลงเป็นของตัวเอง ชื่อ Sugar Mama Records พร้อมทั้งเปิดตัวเพลงใหม่ ประเดิมค่ายใหม่ของตัวเอง ชื่อเพลง  สวัสดีครับ  ในปี พ.ศ. 2561 ลีเดีย ศรัณย์รัชต์ - สวัสดีครับ (Sawasdee Krub) [Official MV] , 'ลีเดีย' ทวงบัลลังก์เจ้าแม่ R&B แนะนำซิงเกิ้ลใหม่ในรอบ 11 ปี 'สวัสดีครับ'

 ชีวิตส่วนตัว 
ลีเดีย สมรสกับ แม้ทธิว พอล ดีน นักร้อง นักแสดงลูกครึ่งไทย-ออสเตรเลีย เมื่อปี พ.ศ. 2558 หลังจากคบหาดูใจกันมา 10 ปี ปัจจุบัน แมทธิว กับ ลีเดียมีบุตร-ธิดาร่วมกัน 3 คน

บุตรคนที่ 1 เป็นเพศชาย ชื่อ ด.ช. ธาวิน ดีน หรือ น้องดีแลน เกิดเมื่อวันอังคาร ที่ 19 กรกฎาคม พ.ศ. 2559 ที่ โรงพยาบาลบำรุงราษฎร์ อินเตอร์เนชั่นแนล

บุตรคนที่ 2 เป็นเพศหญิง ชื่อ ด.ญ. ญาธิดา ดีน หรือ น้องเดมี่ เกิดเมื่อวันศุกร์ ที่ 16 สิงหาคม พ.ศ. 2562 ที่ โรงพยาบาลบำรุงราษฎร์ อินเตอร์เนชั่นแนล

บุตรคนที่ 3 เป็นเพศชาย ชื่อ ด.ช. ดีออน ดีน หรือน้องดีออน เกิดเมื่อวันศุกร์ ที่ 7 ตุลาคม พ.ศ. 2565 ที่ โรงพยาบาลบำรุงราษฎร์ อินเตอร์เนชั่นแนล

 ผลงาน 
 การแสดง 
 ละครโทรทัศน์ 
 ปี พ.ศ.  เรื่อง  รับบทเป็น  ออกอากาศ พ.ศ. 2553  ระบำดวงดาว เหมือนฝัน (เหมย)  ช่อง 3 พ.ศ. 2556  คลับฟรายเดย์ เดอะซีรีส์ 3 ตอน รักเธอ รักเขาและรักของเรา  ดรีม กรีนแชนแนล พ.ศ. 2557  เสน่หาสัญญาแค้น ประกายเดือน ช่อง 3 พ.ศ. 2558  เพื่อนรัก เพื่อนริษยา  จริยา สิริโสภา (จิ๋ว) 

 พิธีกร 
ปี พ.ศ.รายการออกอากาศ หมายเหตุ 2562-ปัจจุบัน  Oh My Baby EP.1  Youtube:Lydia Sarunrat Deane  14 เม.ย. 2562  DAILY DEANES EP.1  Youtube:Lydia Sarunrat Deane  15 ต.ค. 2562 

 รายการโทรทัศน์ 
ปี พ.ศ.รายการออกอากาศ หมายเหตุ 2558  3 แซบ เจ้าบ่าวเจ้าสาวป้ายแดง "แมทธิว - ลิเดีย" ช่อง 3  29 มีนาคม 2558  2562  แฉ อุปสรรคความรัก"แมทธิว - ลิเดีย" GMM25  12 ธันวาคม 2562 2563  คุยแซ่บShow "ลิเดีย"ควงสามีสุดแซ่บ"แมทธิว"เผยชีวิตครอบครัวสายบันเทิง!!! one31  23 มกราคม 2563

 ผลงานเพลง 
 อัลบั้มเดี่ยว 
+ รายชื่อ สตูดิโออัลบั้ม แสดงรายชื่อเพลง ชื่ออัลบั้ม รายละเอียด รายชื่อเพลง Lydia ออกจำหน่าย: 23 มิถุนายน พ.ศ. 2548
 สังกัด: R.S.
 รูปแบบ: เทป, ซีดี, วีซีดี คาราโอเกะ  
 ว่างแล้วช่วยโทรกลับ
 ก็มันเหงา (Lonely)
 Is This Love ใช่รักหรือเปล่า
 กล้าพอหรือเปล่า
 จนกว่าวันนั้น
 เธอสมควรโดน (Feat. Undaground tha Illuest)
 ใครป่วย
 คิดถึง 
 ไปด้วยคนละกัน
 ฉันสบายดี (Fine Without You)
 Don't leave me here (ว่างแล้วช่วยโทรกลับ English Version) | Bonus Track for Special Edition 
 So lonely (ก็มันเหงา English Version) | Bonus Track for Special Edition  Lydia 19 ออกจำหน่าย: 27 กรกฎาคม พ.ศ. 2549
 สังกัด: R.S.
 รูปแบบ: ซีดี, วีซีดี คาราโอเกะ  
 ได้ไหม...ถ้าฉันจะบอกว่ารักเธอ
 With You
 หัวใจวุ่นวาย
 ไม่หรอก
 หายไปกับดอกไม้ (Remix)
 ทำไมไม่รับสักที (Special)
 ว่างแล้วช่วยโทรกลับ
 Is this love?
 จนกว่าวันนั้น
 อยู่นานๆนะ Inside Out ออกจำหน่าย: 26 เมษายน พ.ศ. 2550
 สังกัด: R.S.
 รูปแบบ: ซีดี, วีซีดี คาราโอเกะ  
 ระหว่างเราคืออะไร
 กฎของแฟนเก่า
 ไม่เคยเป็นอย่างนี้เลย
 ทำอะไรของเธอ
 คนพิเศษ
 ระหว่างเราคืออะไร (Acoustic) Moving On ออกจำหน่าย: 27 กุมภาพันธ์ พ.ศ. 2551
 สังกัด: R.S.
 รูปแบบ: ซีดี, วีซีดี คาราโอเกะ  
 1 วินาที...ก็ช้าไป
 เกี่ยวกันมั้ย
 เข็ดมั้ย
 พระจันทร์ของเธอ
 เปลี่ยน
 หลับไม่เต็มตา Fabulous Lydia ออกจำหน่าย: 19 สิงหาคม พ.ศ. 2551
 สังกัด: R.S.
 รูปแบบ: ซีดี, วีซีดี คาราโอเกะ  
 ทำอะไรของเธอ 
 ระหว่างเราคืออะไร 
 ทำไมไม่รับสักที 
 1 วินาที...ก็ช้าไป 
 เกี่ยวกันมั้ย 
 ว่างแล้วช่วยโทรกลับ 
 กฎของแฟนเก่า 
 Someday (OST. รักนะ 24 ชั่วโมง) 
 ได้ไหม...ถ้าฉันจะบอกว่ารักเธอ 
 อยู่นานๆ นะ 
 Is this love? : ใช่รักหรือเปล่า
 จนกว่าวันนั้น
 ไม่เคยเป็นอย่างนี้เลย 
 Don't leave me here 
 So lonely 
 หายไปกับดอกไม้

 โปรเจกต์พิเศษ 
 อัลบั้ม Dreams II A Little Dream Project (ลีเดีย/เม/ฝ้าย)
 อัลบั้ม ลูกของพ่อ (ร้องคู่กับแอมมารี่ เพลง บอกด้วยใจ-ทำด้วยใจ)
 อัลบั้ม Love Maker II by am:pm (ร้องคู่กับบี - พีระพัฒน์ เถรว่อง เพลง ทั้งชีวิต)

 อัลบั้มอื่น 
 อัลบั้ม DUCKY N' DEAR ผลงานเพลงร่วมกับน้องสาวของเธอ ในนาม ดั๊กกี้ แอนด์ เดียร์ (วางจำหน่ายเมื่อปี พ.ศ. 2541)
 Ost.รักนะ 24 ชม. (เพลง Someday)

 ซิงเกิล 
 2553 - เพลง "Y.O.U." 
 2553 - เพลง "ข้อความในใจ" 
 2555 - เพลง "เธอไม่ยอมปล่อยหรือฉันไม่ยอมไป" จากอัลบั้ม Club Friday Based On True Story By เอิ้น พิยะดา สังกัด (จีเอ็มเอ็ม แกรมมี่)
 2556 - เพลง Baby Don't Stop รับเชิญให้ร้องร่วมกับวงไทยเทเนี่ยม
 2561 - เพลง สวัสดีครับ, เพลง ทางตัน
 2562 - เพลง ตัวแม่ (ร้องร่วมกับหลิว อาจารียา)
2563 - เพลง นิสัยไม่ดี

 เพลงประกอบละคร/ภาพยนตร์ 
 เพลง "คนบนฟ้าต้องการให้รัก" เพลงประกอบละคร "ธรณีนี่นี้ใครครอง" ร้องคู่ กับ ปองศักดิ์ รัตนพงษ์ ออกอากาศทาง ช่อง 3 สังกัด (จีเอ็มเอ็ม แกรมมี่)
 เพลง "ถามหัวใจกี่ครั้งยังตอบเหมือนเดิม" ประกอบละคร "ชิงนาง" ค่ายโพลีพลัส ออกอากาศทาง ช่อง 7 สังกัด (จีเอ็มเอ็ม แกรมมี่)
 เพลง "คงเป็นวันที่ฉันรักเธอ" ประกอบละคร "เสน่หาสัญญาแค้น" ออกอากาศทาง ช่อง 3 สังกัด (สมอลล์รูม)
 เพลง "มองอะไร" ประกอบละคร "เสน่หาสัญญาแค้น" ออกอากาศทาง ช่อง 3 
 เพลง "เสียใจไม่ยอมเสียเธอ" - ประกอบละคร Club Friday The Series 4 หรือรักแท้จะแพ้... ตอน หรือรักแท้จะแพ้ความต้องการ สังกัด (จีเอ็มเอ็ม แกรมมี่)
 เพลง "ความลับของความรัก" - ประกอบภาพยนตร์ "ความลับของนางมารร้าย" สังกัด (จีเอ็มเอ็ม แกรมมี่)
 เพลง "คิดถึง" ประกอบละคร "นางชฎา" ค่ายโพลีพลัส ออกอากาศทาง ช่อง 7  
 เพลง "อยากได้เอาไป" ประกอบละคร "เพื่อนรัก เพื่อนริษยา" ค่ายโพลีพลัส ออกอากาศทาง ช่อง 3 สังกัด (แชนเดอเลียร์มิวสิก)
 เพลง "เศษใจ" ประกอบละคร "เพื่อนรัก เพื่อนริษยา" ค่ายโพลีพลัส ออกอากาศทาง ช่อง 3 สังกัด (แชนเดอเลียร์มิวสิก)
 เพลง "ป่วย" ประกอบละคร "เพื่อนรัก เพื่อนริษยา" ค่ายโพลีพลัส ออกอากาศทาง ช่อง 3 สังกัด (แชนเดอเลียร์มิวสิก)
 เพลง "ภาพมายา" ประกอบละคร "มายา" ค่ายโพลีพลัส ออกอากาศทาง ช่อง 7
 เพลง "รักมีจริงหรือเปล่า" ประกอบละคร "ความรักครั้งสุดท้าย" ออกอากาศทาง จีเอ็มเอ็ม 25
 เพลง "เพียงสบตา" ประกอบละคร "บุพเพสันนิวาส" ค่ายบรอดคาซท์ ไทย เทเลวิชั่น ออกอากาศทาง ช่อง 3 สังกัด (แชนเดอเลียร์มิวสิก)
 เพลง "อย่ามารักฉันเลย" ประกอบละคร "พิษรักรอยอดีต" ค่ายเดอะ วัน เอ็นเตอร์ไพรส์ ออกอากาศทาง ช่องวัน 31
 เพลง "ใช่รักฉันหรือเปล่า (Is this love)" ประกอบละคร "กระสือลำซิ่ง" ค่ายเชียร์ อัพ ออกอากาศทาง ช่อง 8 สังกัด (อาร์เอส)
 เพลง "สะอื้น" ประกอบละคร "กรงดอกสร้อย"  ออกอากาศทาง ช่อง 3 สังกัด (แชนเดอเลียร์มิวสิก)

 กรรมการ 
 พ.ศ. 2564 รายการ เดอะสตาร์ ไอดอล ทางช่องวัน 31 ทุกวันอาทิตย์ เวลา 18.00-20-00 น. ร่วมกับ ณพสิน แสงสุวรรณ, ธนนท์ จำเริญ, ทรงยศ สุขมากอนันต์ เริ่มวันที่ 22 สิงหาคม 2564

 รางวัลที่เคยได้รับ 
 ศิลปินหญิงเดี่ยวยอดเยี่ยม Season Awards 2005
 นักร้องหญิงยอดเยี่ยม จากเวที Seed Awards
 ศิลปินหญิงเดี่ยวยอดเยี่ยม female choice singer seventeen
 Zen Stylish Women Award 2008 และ Popular Vote

 อ้างอิง 

 แหล่งข้อมูลอื่น 
 ช่อง Youtube ของ Lydia Sarunrat Deane



หมวดหมู่:ชาวไทยเชื้อสายจีน
หมวดหมู่:นักร้องหญิงชาวไทย
หมวดหมู่:นักร้องลูกทุ่งหญิงชาวไทย
หมวดหมู่:นักแสดงหญิงชาวไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:ศิลปินสังกัดอาร์เอส
หมวดหมู่:ศิลปินสังกัดจีเอ็มเอ็ม มิวสิค
หมวดหมู่:บุคคลจากมหาวิทยาลัยนอร์ทเวสเทิร์น